ΓΡΑΠΤΗ ΕΡΩΤΗΣΗ P-3099/01

υποβολή: W.G. van Velzen (PPE-DE) προς την Επιτροπή

(5 Νοεμβρίου 2001)

Θέμα: Χαλυβουργία, αμερικανικές κρατικές ενισχύσεις και εισαγωγικοί περιορισμοί

Είναι ενήμερη η Επιτροπή για τους σημαντικούς εισαγωγικούς περιορισμούς που οι ΗΠΑ θέλουν να επιβάλουν με τη μορφή εισαγωγικών τελών ύψους 30 % στον εισαγόμενο χάλυβα· Μπορεί η Επιτροπή να αναφέρει ποιές θα είναι οι αρνητικές συνέπειες αυτών των αμερικανικών εισαγωγικών περιορισμών για τις εξαγωγές της ευρωπαϊκής χαλυβουργίας προς τις ΗΠΑ και ποιές επιπτώσεις θα έχουν αυτοί οι αμερικανικοί περιορισμοί στις εισαγωγές χάλυβα στην ΕΕ από τρίτες χώρες, καθώς και ποιές αρνητικές συνέπειες θα έχουν για την ευρωπαϊκή χαλυβουργία αυτές οι τελευταίες επιπτώσεις·

Σε ένα άρθρο της 23ης Οκτωβρίου 2001 (αμερικανικός χάλυβας: η ΕΕ εκφράζει ανησυχία για τα πορίσματα της αμερικανικής επιτροπής διεθνούς εμπορίου-ITC), ο Επίτροπος κ. Lamy δηλώνει:

Διαφωνούμε με τα πορίσματα της αμερικανικής επιτροπής διεθνούς εμπορίου. Θα συνεχίσουμε να παρακολουθούμε από κοντά τηνπόθεση. Όπως είπα και προηγουμένως, εάν οι ΗΠΑ αποφασίσουν να κλείσουν την αγορά τους ως αποτέλεσμα αυτής της μελέτης, δενπάρχει αμφιβολία ότι θα φέρουμε τηνπόθεση ενώπιον του ΠΟΕ.

Ποιά ασφαλιστικά μέτρα θα λάβει η Ευρωπαϊκή Επιτροπή για την πρόληψη ή την αντιστάθμιση αυτής της δυσάρεστης κατάστασης και ποιά συγκεκριμένα διαβήματα θα κάνει προς τον ΠΟΕ, εκτός από την προσεκτική παρακολούθηση των εξελίξεων·

Ποιά διαβήματα θα κάνει η Ευρωπαϊκή Επιτροπή στο πλαίσιο είτε του ΠΟΕ είτε άλλων φορέων, εάν αποφασίσουν οι αμερικανικές αρχές να διαθέσουν στην αμερικανική χαλυβουργία μεγάλα ποσά κρατικών ενισχύσεων που θα στρεβλώσουν τον ανταγωνισμό, και πότε θα αναλάβει η Επιτροπή συγκεκριμένη δράση για να αντιμετωπίσει τα επείγοντα προβλήματα της ευρωπαϊκής χαλυβουργίας·

Απάντηση του κ. Lamy εξ ονόματος της Επιτροπής

(6 Δεκεμβρίου 2001)

Στις 23 Οκτωβρίου 2001, η Επιτροπή Διεθνούς Εμπορίου των Ηνωμένων Πολιτειών (ITC) ανακοίνωσε τα αποτελέσματα της πρώτης φάσης της έρευνας σχετικά με τη βιομηχανία χάλυβα των ΗΠΑ. Μετά την έκθεση αυτή η προαναφερόμενη επιτροπή διαθέτει δύο μήνες για να κάνει συστάσεις στον πρόεδρο των ΗΠΑ για τα μέτρα αντιμετώπισης. Βάσει της νομοθεσίας της χώρας, αρμόδιος να αποφασίζει για την ανάγκη λήψεως μέτρων και για τη φύση τους είναι ο πρόεδρος. Στην παρούσα φάση είναι συνεπώς πρόωρο να δοθεί απάντηση σε προτάσεις εισαγωγικών περιορισμών ή άλλων περιοριστικών μέτρων. Ωστόσο, οι περιορισμοί κάθε μορφής θα μπορούσαν να έχουν πολύ σημαντικό αντίκτυπο στην κοινοτική βιομηχανία, δεδομένου ότι το κοινοτικό εμπόριο πουπάγεται στην κρίση της επιτροπής διεθνούς εμπορίου αντιπροσωπεύει 2,5 δισεκατομμύρια δολάρια.

Η Επιτροπή έχει ήδη δραστηριοποιηθεί ενεργά στην προάσπιση των κοινοτικών συμφερόντων στο πλαίσιο της εν λόγω διαδικασίας. Θα συνεχίσει να κάνει διαβήματα κατά των αθέμιτων περιορισμών των ΗΠΑ οι οποίοι έχουν αρνητικές επιπτώσεις στις βιομηχανίες που καταναλώνουν χάλυβα στην Αμερική και οι οποίοι συμβάλλουν στη μετατόπιση του κόστους αναδιάρθρωσης της αμερικανικής χαλυβουργίας ώστε να επιβαρύνεται οπόλοιπος κόσμος ενώ δημιουργούν επίσης τον κίνδυνο κλιμάκωσης των εμπορικών περιοριστικών μέτρων. Εκτός εάν και έως ότου ληφθούν μέτρα, δεν προβλέπεται να αρχίσει δράση στο πλαίσιο του Παγκόσμιου Οργανισμού Εμπορίου (ΠΟΕ). Εντούτοις, όπως η Επιτροπή το διατύπωσε σαφώς, δεν θα διστάσει να αμφισβητήσει δράσεις τις οποίες θα θεωρήσει ασυμβίβαστες με τους κανόνες του ΠΟΕ, είτε αυτές αφορούν περιορισμούς των εισαγωγών χάλυβα, είτε πρόκειται για επιδοτήσεις της αμερικανικής χαλυβουργίας. Πράγματι, η Κοινότητα έχει ήδη ανατρέξει στις διαδικασίες επίλυσης διαφορών του ΠΟΕ κατά πολλών εφαρμοζόμενων περιορισμών στις εισαγωγές χάλυβα από τις ΗΠΑ, ορισμένες από τις οποίες έχουν ήδη περατωθεί επιτυχώς.

Εκτός από τις διμερείς επαφές της με τις ΗΠΑ, η Επιτροπή συμμετέχει ενεργά στις συναντήσεις που διοργανώνει ο Οργανισμός Οικονομικής Συνεργασίας και Ανάπτυξης (ΟΟΣΑ) για την αντιμετώπιση των προβλημάτων της βιομηχανίας χάλυβα σε παγκόσμιο επίπεδο.

Κατά τη συνεδρίαση που πραγματοποιήθηκε στις 17-18 Σεπτεμβρίου 2001 συμφωνήθηκε ότι κάθε χώρα θα ανέλυε την κατάσταση του χαλυβουργικού της κλάδου εξετάζοντας:

- τις τεχνολογικές και οικονομικές πτυχές του κλάδου της χαλυβουργίας,

- την απάντηση της βιομηχανίας στη νέα οικονομική κατάσταση που προέκυψε μετά την Ασιατική κρίση,

- τις εγκαταστάσεις που προφανώς δεν είναι ανταγωνιστικές,

- τα κυριότερα θέματα που θα μπορούσαν να αποτελέσουν τροχοπέδη στο κλείσιμο των μη αποδοτικών εγκαταστάσεων από οικονομικής άποψης.

Τα πορίσματα των εν λόγω μελετών θα συζητηθούν σε προσεχή συνεδρίαση του ΟΟΣΑ στις 17-18 Δεκεμβρίου 2001.

Η Επιτροπή συμμετέχει επίσης σε διμερείς συζητήσεις με άλλους σημαντικούς παραγωγούς χάλυβα, περιλαμβανομένων τωνποψηφίων χωρών, της Ιαπωνίας, της· Κορέας, της Ρωσίας, της Ουκρανίας και του Καζακστάν, με σκοπό την αντιμετώπιση των προβλημάτων του κλάδου της χαλυβουργίας παγκοσμίως.